CELEX: 62014CN0424
Language: fi
Date: 2014-09-15 00:00:00
Title: Asia C-424/14: Ennakkoratkaisupyyntö, jonka Szekszárdi Közigazgatási és Munkaügyi Bíróság (Unkari) on esittänyt 15.9.2014 – X v. X

8.12.2014   
            
            
               FI
            
            
               Euroopan unionin virallinen lehti
            
            
               C 439/21
            
         Ennakkoratkaisupyyntö, jonka Szekszárdi Közigazgatási és Munkaügyi Bíróság (Unkari) on esittänyt 15.9.2014 – X v. X
   (Asia C-424/14)
   (2014/C 439/27)
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Szekszárdi Közigazgatási és Munkaügyi Bíróság
   
      Pääasian asianosaiset
   
   
      Valittaja: Jácint Gábor Balogh
   
      Vastapuoli: Nemzeti Adó- és Vámhivatal Dél-dunántúli Regionális Adó Főigazgatósága
   
      Ennakkoratkaisukysymykset
   
   
               1)
            
            
               Voidaanko yhteisestä arvonlisäverojärjestelmästä annetun direktiivin (1) 213 artiklan 1 kohdan ja 214 artiklan 1 kohdassa tarkoitetun ilmoitusvelvollisuuden mukaisena pitää sellaista unkarilaista käytäntöä, jossa yksityishenkilö, joka ei halua harjoittaa liikevaihtoverollista toimintaa ja joka toimii subjektiivisen liikevaihtoverovapauden rajoissa, velvoitetaan tekemään sääntöjenmukainen ilmoitus?
            
         
               2)
            
            
               Voiko veroviranomainen jälkikäteen suoritetussa tarkastuksessa määrätä seuraamuksen ilmoituksen laiminlyönnistä silloin, kun on pysytty subjektiivisen verovapauden rajoissa?
            
         
               3)
            
            
               Voiko veroviranomainen jälkikäteen suoritetussa tarkastuksessa yksityishenkilön päätösvallan ja oikeudenmukaista menettelyä koskevan periaatteen vastaisesti evätä mahdollisuuden subjektiivisen verovapauden valitsemiseen?
            
         
      (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL L 347, s. 1).